У ноч з 28 на 29 студзеня 2023 года некалькі беспілотнікаў атакавалі шэраг стратэгічных аб’ектаў Ірана.

Напярэдадні
-----------

З 1985 года Іран быў уцягнуты ў апасродкаваны канфлікт  (англ.) (бел. з Ізраілем, ведучы барацьбу ў Сірыі, Ліване і Палесціне.

За апошнія некалькі гадоў вакол іранскіх ваенных, ядзерных і прамысловых аб’ектаў адбыўся шэраг інцыдэнтаў. Так, напрыклад, у 2021 годзе Іран абвінаваціў Ізраіль у сабатажы на яго ключавым ядзерным аб’екце ў Натанзе  (англ.) (бел. і пакляўся адпомсціць. У ліпені 2022 года ўлады краіны заявілі, што арыштавалі дыверсійную групу курдскіх баевікоў, якія працавалі на ізраільцян і планавалі падарваць прадпрыемства абароннай прамысловасці ў Ісфахане.

Студзеньскі інцыдэнт 2023 года адбыўся ў перыяд высокай напружанасці ў адносінах паміж Азербайджанам і Іранам. За дзень да гэтага ўзброены чалавек напаў на азербайджанскае пасольства ў Тэгеране, забіўшы начальніка службы бяспекі і параніўшы двух іншых супрацоўнікаў дыпмісіі.

Атакі
-----

28 студзеня 2023 года ў 23:30 па мясцовым часе завод па вытворчасці боепрыпасаў на вуліцы Імама Хамейні ў Ісфахане быў атакаваны трыма беспілотнікамі, у выніку чаго адбыўся моцны выбух. Некаторыя мясцовыя жыхары казалі, што чулі тры ці чатыры выбухі.

Міністэрства абароны краіны  (перс.) (бел. заявіла, што пашкоджанні былі нязначнымі. Акрамя таго, удалося збіць дроны. Паводле The Jerusalem Post, напад меў «вялікі поспех», нягледзячы на тое, што іранскія афіцыйныя асобы змяншаюць значэнне інцыдэнту.

Той жа ноччу на нафтаперапрацоўчым заводзе ў Тэбрызе адбыўся пажар. Паступалі паведамленні аб выбухах і пажарах у Керэджы. Яшчэ адзін выбух адбыўся на нафтавым аб’екце ў Азашэхры  (перс.) (бел.. Таксама паведамлялася аб выбухах на авіябазе ў Дызфулі  (перс.) (бел. выбухах і пажарах у гарадах Хамадан і Рэшт.

Пазней іранскае дзяржаўнае агенцтва IRNA заявіла, што паведамленні аб выбухах у розных гарадах Ірана *«наўмысна распаўсюдзіў Ізраіль у рамках медыяатакі»*. Па словах Юліі Мендэль, былога прэс-сакратара прэзідэнта Украіны Уладзіміра Зяленскага, усяго нападам падвергліся не менш за 14 аб’ектаў, у тым ліку завод па вытворчасці беспілотнікаў.

У той жа дзень адбыўся землятрус недалёка ад горада Хой  (перс.) (бел. што прывяло да блытаніны ў падліку ўражаных дронамі аб’ектаў.

Адказнасць
----------

У міністэрстве абароны не назвалі падазраванага ў нападах. Выданне The New York Times адзначала, што хоць Іран афіцыйна не абвінавачваў ні адну дзяржаву ў атаках, аднак звязаныя з Корпусам вартавых Ісламскай рэвалюцыі Telegram-каналы ўсклалі адказнасць на Ізраіль.

Як адзначалі некаторыя СМІ, за некалькі гадзін да атакі прэм’ер-міністр Ізраіля Біньямін Нетаньяху заявіў, што *«Ізраіль распачне „некалькі неадкладных крокаў", накіраваных на барацьбу з тэрарызмам»*. Падставай для заявы стаў тэракт у Іерусаліме, які адбыўся напярэдадні.

Зноскі
------

1. 1 2  В Иране прогремели взрывы на стратегических объектах **(нявызн.)**.  Русская служба Би-би-си (29 студзеня 2023). Праверана 29 студзеня 2023.
2. ↑  Iran thwarts drone attack on military site **(нявызн.)**, *reuters.com* (29 January 2023).
3. ↑  Iran says explosion at military site in Isfahan caused by drone attack **(нявызн.)**. *english.alarabiya.net*.  Iran says explosion at military site in Isfahan caused by drone attack (29 студзеня 2023). Праверана 29 January 2023.
4. ↑  Iran says drone attack targets defense facility in Isfahan **(нявызн.)**.  CNBC (29 студзеня 2023). Праверана 29 студзеня 2023.
5. ↑  Эскалация противостояния Ирана и Израиля: война беспилотников вышла на новый уровень **(нявызн.)**.  Vesty.co.il (15 сакавіка 2022). Праверана 29 студзеня 2023.
6. 1 2  Iran thwarts drone attack on military site, state media report(англ.), *Reuters* (29 студзеня 2023).
7. ↑  Iran says Israel-linked agents planned attack on defence plant **(нявызн.)**, *Reuters* (27 July 2022).
8. 1 2  Iran reports drone attack on defense facility in Isfahan **(нявызн.)**. *apnews.com*.  Associated Press. Праверана 29 January 2023.
9. 1 2  Drone Responsible for Iran Defense Ministry Blast: State TV **(нявызн.)** (28 студзеня 2023).
10. ↑  Explosions, Fires At Iran Military Site And Factories (англ.). *Iran International*. Праверана 29 студзеня 2023.
11. 1 2  Iran Ammunition Factory Hit by Blast **(нявызн.)** (28 студзеня 2023).
12. ↑  Drone attack on Iranian weapons factory was phenomenal success - sources **(нявызн.)**, *The Jerusalem Post* (29 January 2023).
13. ↑  Explosions, Fires At Iran Military Site And Factories **(нявызн.)** (28 студзеня 2023).
14. ↑  Explosion Occurs At Motor Oil Production Facility In Iran's Azarshahr - Reports **(нявызн.)**. *urdupoint.com*.  Urdu Point. Праверана 29 January 2023.
15. ↑  New "Bavovna" in Iran: an oil refinery is burning **(нявызн.)**. *tsn.ua*.  TCH. Праверана 29 January 2023.
16. 1 2  В Иране дроны атаковали военный завод Запад считает, что это часть «теневой войны» Ирана и Израиля. Арабские СМИ утверждают, что к атаке причастны США и «еще одна страна» **(нявызн.)**.  Meduza (29 студзеня 2023). Праверана 29 студзеня 2023.
17. ↑  Iran suffers drone strike days after US and Israel launched joint military drill in the region **(нявызн.)**, *Fox News* (29 January 2023).
18. ↑  زلزله ۵.9 ریشتری خوی را لرزاند/ گزارش تخریب منازل در شهر فیرورق کانون زلزله/ ۵۸۰ مصدوم و 2 فوتی تا این لحظه (перс.). *Fars News Agency* (29 студзеня 2023).
19. ↑  Three dead and 447 injured in the northwest Iran earthquake(перс.) (29 January 2023).
20. ↑  آخرین اخبار از زلزله خوی در آذربایجان غربی | ۴۴۰ مصدوم و ۷ فوتی تا این لحظه (۸ بهمن ۱۴۰۱) + فیلم و عکس(перс.) (29 January 2023).
21. ↑  Iran reports drone attack on defense facility in Isfahan (англ.)  **(нявызн.)**?(недаступная спасылка). *The Evening Hour* (29 студзеня 2023). Архівавана з першакрыніцы 29 студзеня 2023. Праверана 29 студзеня 2023.
22. ↑  Iran Says It Thwarted a Drone Attack on a Munitions Facility (англ.).  The New York Times (29 студзеня 2023). Праверана 29 студзеня 2023.